
Egész-Whole

Az egész című sorozat egy átlagos magyar özvegy család mindennapjaiba enged betekintést.
A sorozat egy-egy elkapott cselekmény, azoknak a lelki és érzelmi folyamatoknak a bemutatása, melyekkel naponta megküzdenek a család tagjai, így kirajzolva sajnos gyakori, ám minden esetben egyéni élettörténetüket.
Mindemellett a családon belüli viszonyok változásait és a magánéletük bizalmasságát próbálja vizsgálni, kihegyezve ezt arra, hogy az alapvető érzelmi túlélésért a tragédia után is él bennük a boldogság szomj. Ugyanakkor tagadhatatlanul szikrázik életükben a marcangoló hiány is
A sorozat hétköznapi szituációkat, cselekedeteket mutat be. Nincsenek teljesen előre megírt helyzetek. A sorozat alapvetően szubjektív dokumentumfotókból ad egészet.
A képek összjátéka, az évszakok váltakozása, a gyermek haladása az olykor halványan, olykor hangsúlyosan ábrázolt elemekben rejtőzik. A családnak vajon mennyire befolyásolja a társadalomba való beilleszkedését a sorscsapás és ez a gyermek jelenkori, valamint későbbi identitására milyen hatást gyakorol? A projekt végeredményében efféle kérdéseket feszeget. A sorozat szubjektiv dokumentum fotókból ad egészet. A fényképek átfogó képet igyekeznek mutatni egy családról és annak személyes napi élettörténetéről



